132. löggjafarþing 2005–2006.

Þskj. 181 — 181. mál.

Fyrirspurn

til menntamálaráðherra um fræðslu- og símenntunarmiðstöðvar.

Frá Margréti Frímannsdóttur og Önnu Kristínu Gunnarsdóttur.

1.	Hversu mikið fjármagn fer til fræðslu- og símenntunarmiðstöðva á landinu, sundurliðað eftir landshlutum og stofnunum?

2.	Hvað ræður mismunandi stuðningi við einstakar fræðslu- og símenntunarmiðstöðvar?

3.	Hversu mikill er kostnaður einstakra fræðslu- og símenntunarmiðstöðva við fjarkennslu á háskólastigi og hver er hlutur ráðuneytisins í þeim kostnaði?

4.	Hversu margir stunda háskólanám hjá fræðslu- og símenntunarmiðstöðvum, sundurliðað eftir stofnunum?

5.	Hversu mikið fjármagn er ætlað til þekkingar- og háskólasetra á landinu vegna kennslu á háskólastigi?

Skriflegt svar óskast.